TUF ร่วง 2.21% เจอข่าวลบถูกฟ้องฮั้วราคา โบรกฯแนะซื้อเป้า 23 บ.
TUF ร่วง 2.21% เจอข่าวลบ"Chicken of the Sea" ถูกถูกฟ้องฮั้วราคา โบรกฯแนะซื้อเป้า 23 บ.โดย ณ เวลา 10.15 น.อยู่ที่ 17.70 บาท ลบ 0.40 บาท หรือ 2.21% มูลค่าการซื้อขาย 22.18 ล้านบาท 
7 ส.ค. 2558

ผู้สื่อข่าวรายงานว่า ราคาหุ้น บริษัท ไทยยูเนี่ยน โฟรเซ่น โปรดักส์ จำกัด (มหาชน) หรือ TUF ณ เวลา 10.15 น.อยู่ที่ 17.70 บาท ลบ 0.40 บาท หรือ 2.21% มูลค่าการซื้อขาย 22.18 ล้านบาท ขณะที่ดัชนีหุ้นไทยโดยรวมลบ 0.07%
 
บล.ทิสโก้ ระบุในบทวิเคราะห์ (7 ส.ค.58) ว่า แนะนำ “ซื้อ” TUF ราคาเป้าหมาย 23 บาท/หุ้น โดย TUF ถูกฟ้องร้องคดีใหม่ จากข่าวรายงานว่า Olean Wholesale Grocery Cooperative ได้ฟ้องร้อง Bumble Bee Foods, Starkist และ Chicken of the sea (เจ้าของ Tri-Union Seafoods) ในกรณีการไม่ยอมปรับราคาปลากระป๋องลงในช่วงที่ปลาทูน่ามีราคาลดลง โดยเอกสารการฟ้องร้องในข้อหาการฮั้วราคา
ทั้งนี้คาดว่าการที่ TUF ถูกฟ้องอาจกระทบอารมณ์การลงทุน โดยประเด็นกรณีนี้แยกเป็นคนละกรณีกับข้อหาผูกขาดตลาด แต่อย่างไรก็ตามมองว่าประเด็นนี้มาจากด้านของผู้บริโภค ซึ่งจัดว่าเป็นความเสี่ยงทางธุรกิจ และใช้เวลานานในการฟ้องร้อง